b"\n_START_ARTICLE_\nMus\xc3\xa9e d'Orsay\n_START_PARAGRAPH_\nMus\xc3\xa9e d'Orsay je narodni muzej Francije, ki stoji v sredi\xc5\xa1\xc4\x8du Pariza na levem bregu Sene, v 7. okro\xc5\xbeju. Predstavlja v glavnem francosko umetnost - slike, kipe, pohi\xc5\xa1tvo in fotografije - iz obdobja med leti 1848 in 1914. Znan je predvsem po zbirki impresionisti\xc4\x8dnih del umetnikov, kot so Monet, Manet, Degas, Renoir in C\xc3\xa9zanne._NEWLINE_Muzej, odprt od leta 1986, se nahaja v zgradbi nekdanje pari\xc5\xa1ke \xc5\xbeelezni\xc5\xa1ke postaje Gare d'Orsay in obsega 57.400 m\xc2\xb2 povr\xc5\xa1in. Leta 2007 ga je obiskalo 3,2 milijona obiskovalcev."